b'\n_START_ARTICLE_\nDvor (op\xc4\x87ina)\n_START_SECTION_\nIme\n_START_PARAGRAPH_\nPo\xc4\x8detkom 18. stolje\xc4\x87a na obali rijeke Une izgra\xc4\x91eno je nekoliko ku\xc4\x87a. Bio je to za\xc4\x8detak naselja koje se nalazilo na terasi (podovi) iznad rijeke pa stoga i dobiva naziv Podovi. Opisuje ga Ivan Dra\xc5\xa1kovi\xc4\x87 1732. godine. Nakon \xc5\xa1to je 1775. godine posjetio granicu i prespavao u Podovima car Josip II. Podovi mijenjaju ime u Dvor. Ipak \xc4\x87e se usporedo javljati oba imena jo\xc5\xa1 preko sto godina. U vrijeme Kraljevine Jugoslavije mjesto dobiva ime Dvor na Uni. Danas mjesto nosi naziv Dvor.\n_START_SECTION_\nPrijeratno stanovni\xc5\xa1tvo\n_START_PARAGRAPH_\nPrema popisu stanovni\xc5\xa1tva iz 1991. godine u Dvoru je \xc5\xbeivjelo 14.555 stanovnika, od toga:_NEWLINE_Srbi 12.591 (86,50%), _NEWLINE_Hrvati 1.395 (9,58%),_NEWLINE_Jugoslaveni 311 (2,13%),_NEWLINE_ostali 258 (1,77%)\n_START_SECTION_\nOp\xc4\x87inska naselja\n_START_PARAGRAPH_\nBansko Vrpolje,_NEWLINE_Buinja,_NEWLINE_Buinjski Rije\xc4\x8dani,_NEWLINE_\xc4\x8cavlovica,_NEWLINE_\xc4\x86ore,_NEWLINE_Divu\xc5\xa1a,_NEWLINE_Donja Oraovica,_NEWLINE_Donja Stupnica,_NEWLINE_Donji Dobretin,_NEWLINE_Donji Javoranj,_NEWLINE_Donji \xc5\xbdirovac,_NEWLINE_Dra\xc5\xa1kovac,_NEWLINE_Dvor,_NEWLINE_Gage,_NEWLINE_Glavi\xc4\x8dani,_NEWLINE_Golubovac Divu\xc5\xa1ki,_NEWLINE_Gori\xc4\x8dka,_NEWLINE_Gornja Oraovica,_NEWLINE_Gornja Stupnica,_NEWLINE_Gornji Dobretin,_NEWLINE_Gornji Javoranj,_NEWLINE_Gornji \xc5\xbdirovac,_NEWLINE_Grabovica,_NEWLINE_Grmu\xc5\xa1ani,_NEWLINE_Gvozdansko,_NEWLINE_Hrti\xc4\x87,_NEWLINE_Javnica,_NEWLINE_Javornik,_NEWLINE_Jovac,_NEWLINE_Kep\xc4\x8dije,_NEWLINE_Kobiljak,_NEWLINE_Komora,_NEWLINE_Kosna,_NEWLINE_Kotarani,_NEWLINE_Kozibrod,_NEWLINE_Kuljani,_NEWLINE_Lotine,_NEWLINE_Ljeskovac,_NEWLINE_Ljubina,_NEWLINE_Majdan,_NEWLINE_Matijevi\xc4\x87i,_NEWLINE_Ostoji\xc4\x87i,_NEWLINE_Paukovac,_NEWLINE_Pedalj,_NEWLINE_Rogulje,_NEWLINE_Rude\xc5\xbei,_NEWLINE_Rujevac,_NEWLINE_So\xc4\x8danica,_NEWLINE_Stani\xc4\x87 Polje,_NEWLINE_Struga Banska,_NEWLINE_\xc5\xa0akanlije,_NEWLINE_\xc5\xa0egestin,_NEWLINE_\xc5\xa0vrakarica,_NEWLINE_Trgovi,_NEWLINE_Udetin,_NEWLINE_Un\xc4\x8dani,_NEWLINE_Vani\xc4\x87i,_NEWLINE_Volinja,_NEWLINE_Zakopa,_NEWLINE_Zamla\xc4\x8da,_NEWLINE_Zrin,_NEWLINE_Zrinska Draga,_NEWLINE_Zrinski Br\xc4\x91ani,_NEWLINE_Zut,\n_START_SECTION_\nZemljopis\n_START_PARAGRAPH_\nOp\xc4\x87ina Dvor nalazi se na ju\xc5\xbenomu dijelu Banovine (Sisa\xc4\x8dko-moslava\xc4\x8dka \xc5\xbeupanija), obuhva\xc4\x87a ju\xc5\xbeni dio Zrinske gore i ju\xc5\xbeni dio hrvatskoga Pounja, te le\xc5\xbei na lijevoj obali rijeke Une.\n_START_SECTION_\nUprava\n_START_PARAGRAPH_\nPodru\xc4\x8dje op\xc4\x87ine Dvor obuhva\xc4\x87a sva naselja ju\xc5\xbeno od Zrinske gore do granice s Bosnom i Hercegovinom._NEWLINE_Upravno sredi\xc5\xa1te je naselje Dvor.\n_START_SECTION_\nGospodarstvo\n_START_PARAGRAPH_\nDanas u gospodarstvu prevladavaju poljoprivreda, sto\xc4\x8darstvo i drvna proizvodnja. Razvoj srednjeg i malog poduzetni\xc5\xa1tva te osuvremenjivanje poljoprivredne proizvodnje sigurno \xc4\x87e potaknuti demografsku obnovu. Danas su u mjestu: op\xc4\x87ina, op\xc4\x87inski sud, dom zdravlja, veterinarska stanica, po\xc5\xa1ta, \xc5\xa1kola, knji\xc5\xbenica, ispostave Hrvatskih \xc5\xa1uma i Hrvatske elektroprivrede. Razvija se rad kulturnih i \xc5\xa1portskih udruga kao i vatrogasaca. Dvor ima izvrsne uvjete za razvoj lovnog i ribolovnog turizma.'